钦定古今图书集成/明伦汇编/氏族典/第275卷 > 王克复
## 钦定古今图书集成/明伦汇编/氏族典/第275卷 > 王克复

按《福州府志﹕》：“克复，字师仁，福清人。天顺丁丑进士，历
刑部主事，员外郎中。克复在刑曹，明习法律。时两广
抚臣吴祯或奏其不法，上遣克复往按之。河南人诬
布政使章绘等，又遣克复谳狱归报称旨，升江西左
参政，湖广按察使，江西左布政使。俗健，讼牒日山积，
克复判决，庭无留者。时谓王一火，又谓王隔壁。以左”
方伯入觐，进副都御史，巡抚南畿；转南京吏部右侍
郎，致仕。